Document ID: 32003R1985

32003R1985
L 295/43
SLUŽBENI LIST EUROPSKE UNIJE
10.11.2003.
UREDBA VIJEĆA (EZ) br. 1985/2003
od 10. studenoga 2003.
o izmjeni Uredbe (EZ) br. 427/2003 o prijelaznim zaštitnim mehanizmima vezanima za određeni proizvod za uvoz podrijetlom iz Narodne Republike Kine
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir prijedlog Komisije,
budući da:
(1)
Uredbom (EZ) br. 427/2003 (1) utvrđuju se količinske kvote za određene proizvode podrijetlom iz Narodne Republike Kine.
(2)
Uredbom Komisije (EZ) br. 1351/2003 (2) utvrđeni su upravni postupci za prvu tranšu količinskih kvota za 2004. za određene proizvode podrijetlom iz Narodne Republike Kine.
(3)
S obzirom na proširenje Europske zajednice 1. svibnja 2004. potrebno je povećati kvote u skladu s člankom XXVIII. GATT-a iz 1994. i s Dogovorom o tumačenju tog članka.
(4)
Prilog I. Uredbi (EZ) br. 427/2003 stoga treba izmijeniti,
DONIJELO JE OVU UREDBU:
Članak 1.
Prilog I. Uredbi (EZ) br. 427/2003 zamjenjuje se tekstom iz Priloga ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. studenoga 2003.

Labels: 18
3
1
5